Costaricanmakapuu

Costaricanmakapuu (Platymiscium parviflorum) on hernekasvien (Fabaceae) heimoon ja makapuiden (Platymiscium) sukuun kuuluva kasvilaji. Costaricanmakapuuta kasvaa Keski-Amerikassa Costa Ricassa, Nicaraguassa, Hondurasissa, El Salvadorissa ja Guatemalassa. Laji luokitellaan maailmanlaajuisesti äärimmäisen uhanalaiseksi (CR) lajiksi.

Costaricanmakapuu on laakealatvuksinen puu, joka kasvaa yleensä noin 15 metriä korkeaksi. Luonnosta on kuitenkin havaittu myös 25 metriä korkeita yksilöitä. Costaricanmakapuu on hidaskasvuinen puulaji. Sen kukat ovat keltaiset tai oranssit ja kukinta kestää noin kolmisen kuukautta. Kukkien pölyttäjinä toimivat mehiläiset.

pienoiskuva|vasen|Costaricanmakapuun puuainesta: vaaleaa pintapuuta ja tummaa sydänpuuta.
Costaricanmakapuuta hakataan laajalti siitä saatavan kauniin puutavaran vuoksi. Puuaines on lujaa ja sitä käytetään muun muassa talojen rakentamiseen sekä huonekalujen ja soittimien valmistukseen. Costaricanmakapuu kuuluu CITES-sopimuksen toiseen liitteeseen.

 Lähteet 

Luokka:Hernekasvit
Luokka:Puut
Luokka:Uhanalaiset kasvit